มีอะไรกับเเฟน2ครั้งเเต่สอดไม่เข้าไม่มีการเเตกมาก่อนหน้านี้ มีเเต่น้ำล่อเลื่อน เเละ ครั้งล่าสุด มีไรเเล้วสอดเข้าเเละไม่ได้ใส่ถุงยาง อยู่ไม่ถึง10นาที ไม่ได้เเตกใน เเต่กินยาคุมฉุกเฉินไป เเล้วเมนไม่มา มาครั้งล่าสุด1-9 ตค.62 เเต่เดือนพฤจิกายังไม่มา ปกติไม่ใช่คนเมนมาตรงด้วยค่ะ จะถามว่าจะมีโอกาสท้องมั้ย
สวัสดีค่ะ ยาคุมกำเนิดฉุกเฉินเป็นการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%โดยหลังกินยาคุมฉุกเฉิน อาจมีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรังเรื่องประจำเดือนนั้น หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก